ຊີແອຣາ ລີອອນ ອະນຸຍາດ ໃຫ້ຄົນເຈັບ ຜູ້ສຸດທ້າຍ ທີ່ເປັນ ອີໂບລາ ກັບບ້ານ
ນາງ Adama Sankoh ​ໄດ້​ອອກ​ຈາກ​ສູນ​ກາງ​ປິ່ນປົວ ອີໂບລາ ຢູ່​ນອກ​ເມືອງ Makeni ຫລັງ​ຈາກ​ໄດ້ມີການ ກວດ ເປັນເທື່ອທີສອງວ່າ ນາງປອດຈາກເຊື້ອໄວຣັສແລ້ວ.
ບັນດາເຈົ້າໜ້າທີ່ການແພດ ໃນ ຊີແອຣາ ລີອອນ ໄດ້ອະນຸຍາດ ໃຫ້ຄົນເຈັບຜູ້ສຸດທ້າຍຂອງປະເທດ ທີ່ໄດ້ຮັບການຢືນຢັນວ່າ ຕິດເຊື້ອອີໂບລາ ອອກຈາກໂຮງໝໍ ໃນວັນຈັນວານນີ້ ຊຶ່ງເປັນ ການເລີ້ມນັບຖອຍຫລັງ 42 ມື້ ກ່ອນທີ່ຈະມີການປະກາດວ່າ ປອດເຊື້ອໄວຣັສດັ່ງກ່າວແລ້ວ ນາງ Adama Sankoh ໄດ້ອອກຈາກສູນກາງປິ່ນປົວ ອີໂບ ລາ ຢູ່ນອກເມືອງ Makeni ຫລັງຈາກໄດ້ມີການເປັນເທື່ອທີ ສອງວ່າ ນາງປອດຈາກເຊື້ອໄວຣັສດັ່ງ ກ່າວແລ້ວ ບັນດາເຈົ້າໜ້າທີ່ການແພດ ພາກັນສະຫລອງ ຢູ່ໃນພິທີ ທີ່ ປະທານາມິບໍດີ Ernest Bai Koroma ກໍໄດ້ເຂົ້າຮ່ວມ ນາງ Sankoh ທີ່ລູກຊາຍຂອງນາງໄດ້ເສຍຊີວິດຍ້ອນອີໂບລານັ້ນ ໄດ້ຂອບໃຈບັນດາ ພະນັກງານການແພດ ທີ່ໄດ້ໃຫ້ການປິ່ນປົວ ໃນເວລາທີ່ນາງບໍ່ສະບາຍ ສຳລັບປະເທດ ຊີແອຣາ ລີອອນ ທີ່ຈະຖືກປະກາດວ່າ ປອດຈາກເຊື້ອ ອີໂບລາ ແລ້ວນັ້ນ ຕ້ອງໃຊ້ເວລາຢູ່ 42 ມື້ ຊຶ່ງເທົ່າກັບສອງຕໍ່ຂອງການເບາະເຊື້ອໄວຣັສ ໂດຍປາດສະຈາກ ກໍລະນີໃໝ່ເກີດຂຶ້ນ ໄລບີເຣຍໄດ້ຖືກປະກາດວ່າເປັນປະເທດ ປອດອີໂບລາ ໃນເດືອນ ພຶດສະພາຜ່ານມາ ແຕ່ກໍໄດ້ມີປະສົບກັບການຟື້ນໂຕຄືນມາຂອງເຊື້ອໄວຣັສໃນກໍລະນີ ຕ່າງໆ ອີໂບລາ ໄດ້ສ້າງຄວາມເສຍຫາຍຮ້າຍແຮງ ໃຫ້ແກ່ເຂດອາຟຣິກາ ຕາເວັນຕົກ ດົນກວ່າ 18 ເດືອນ ໂດຍໄດ້ຕິດແປດຫລາຍກວ່າ 28,000 ພັນຄົນ ສ່ວນໃຫຍ່ແມ່ນຢູ່ໃນຊີແອຣາ ລີອອນ ໄລບີເຣຍ ແລະ ກີນີ ຫລາຍກວ່າ 11,200 ຄົນໄດ້ເສຍຊີວິດ ຍ້ອນເຊື້ອໄວຣັສນີ້ ໂດຍທີ່ຈຳນວນຜູ້ເສຍຊີວິດຢູ່ໃນ ຊີແອຣາ ລີອອນ ແມ່ນເກືອບ 4,000 ຄົນ ອີໂບລາ ແຜ່ຂະຫຍາຍຜ່ານການສຳຜັດແຕະຕ້ອງຂອງແຫຼວໃນຮ່າງກາຍ ຈາກຜູ້ຕິດ ພະຍາດ ບັນດາເຈົ້າໜ້າທີ່ການແພດໄດ້ເຮັດວຽກເພື່ອຄວບຄຸມເຊື້ອໄວຣັສ ໂດຍແຍກ ຄົນປ່ວຍໃຫ້ຢູ່ໂດດດ່ຽວ ສັງເກດເບິ່ງການຕິດຕໍ່ຂອງເຂົາເຈົ້າແລະເນັ້ນໜັກໃສ່ການຝັງ ສົບທີ່ປອດໄພທີ່ຍັງສາມາດຕິດແປດໄດ້ ຫຼັງຈາກການຕາຍຍ້ອນ ອີໂບລາ